Diari Oficial de la Generalitat Valenciana


Sumari del DOGV 5697, del 06-02-2008 (2008/1192)

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat d'Alacant per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1192


Data del document
:   30-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * Universitat d'Alacant
    * política educativa
    * cooperació administrativa
    * universitat
    * programa d'ensenyament
    * ensenyament superior

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat d'Alacant per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).  
 [2008/1192]  
La Generalitat i la Universitat d'Alacant han subscrit, després de la tramitació prèvia reglamentària, el 26 de desembre de 2007, el Conveni per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).  
D'acord amb el que establix l'apartat segon, punt 2, de la indicada Orde ECI/3008/2007, de 12 de setembre, del Ministerio de Educación y Ciencia, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0014/2008, i que figura com a annex d'esta resolució.  
Valencia, 30 de gener de 2008.- El director general de Relacions amb les Corts i Secretariat del Consell: Ángel Mompó Romero.  
Conveni entre la conselleria d'Educació i la Universitat d'Alacant per a la preparació de les propostes de nous plans d'estudis en el marc de la nova odrdenació dels ensenyaments universitaris (Orde ECI/3008/2007, de 12 de setembre)  
València, 26 de desembre de 2007  
Reunits  
D'una part, Alejandro Font de Mora Turón, conseller d'Educació de la Generalitat, en nom i representació d'esta, facultat per a este acte per acord del Consell de data 21 de desembre de 2007.  
I d'una altra, Ignacio Jiménez Raneda, rector de la Universitat d'Alacant, facultat per a este acte en virtut del que s'establix en l'article 65 dels estatuts de la Universitat d'Alacant, aprovats pel Decret 73/2004, de 7 de maig, del Consell de la Generalitat.  
Intervenen cada un d'ells fent ús de les atribucions que tenen conferides, i reconeixen mútuament la capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del títol XIII proporciona a les universitats espanyoles el marc jurídic per al desenrotllament i implantació del nou model d'ensenyament superior en adaptació a l'Espai Europeu d'Educació Superior.  
L'Orde ECI/3008/2007, de 12 de setembre, del Ministeri d'Educació i Ciència (BOE 16 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2007, un import de 700.467,00 euros.  
L'apartat segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents:  
Clàusules  
Primera  
El present conveni té com a finalitat la preparació, per la Universitat d'Alacant, de les propostes de nous plans d'estudis en el marc de la nova ordenació dels ensenyaments universitaris oficials, per mitjà de la realització d'activitats destinades amb este fi, i que s'indiquen en l'annex al present conveni.  
Segona  
La Universitat d'Alacant es compromet a realitzar la següent línia d'actuació, d'acord amb el punt quint de l'Orde ECI/3008/2007:  
Línia 5. Disseny i implementació de sistemes de suport i orientació als estudiants una vegada matriculats: acció tutorial.  
Tercera  
La Universitat es compromet a la consecució de les actuacions detallades en l'annex, amb una aportació econòmica per part de la conselleria d'Educació per a l'exercici 2007 de 140.414,00 euros, a càrrec de l'aplicació pressupostària 84.91.17.225.54.5.   
Quarta  
La justificació del compliment de les activitats a realitzar per la universitat es durà a terme aportant abans del 26 de desembre de 2007 a la Direcció General d'Universitat i Estudis Superiors la informació i documentació, degudament certificada, si és el cas, que s'indica a continuació:  
- Informe per part de l'òrgan de la universitat que certifique la iniciació i posada en marxa de la línia d'actuació.  
- Certificat de la despesa contreta per a cada una de les activitats; detallant la despesa total corresponent a l'actuació i la part d'esta finançada a càrrec del present conveni.  
El finançament resultant no podrà superar, en cap cas, l'import de la despesa realitzada que es justifique per a cada actuació (s'entén per despesa realitzada les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta  
D'acord amb el que establix l'article sèptim de l'Orde ECI/3008/2007, de 12 de setembre, una vegada finalitzades les línies d'actuació que es detallen en l'annex, la universitat presentarà durant el primer semestre de 2008 a la Direcció General d'Universitat i Estudis Superiors una memòria d'execució de cada activitat, on es reflectiran els resultats generats en cada una d'estes.   
Amb anterioritat al 31 de desembre de 2008, la Direcció General d'Universitat i Estudis Superiors, remetrà al Ministeri d'Educació i Ciència la memòria d'execució elaborada per la universitat, junt amb l'avaluació de les activitats realitzades.   
Sexta  
La Universitat d'Alacant declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima  
Atés el caràcter d'esta ajuda i que va dirigida a una institució pública com és la Universitat d'Alacant, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui es destina, poden excloure's del principi d'incompatibilitat amb el mercat comú, formulat en l'article 87, no sent per tant obligatòria la seua notificació a la Comissió Europea.  
Octava  
El present conveni mantindrà la seua vigència des de l'1 de gener fins al 31 de desembre de 2007.  
No obstant això, i només a l'efecte del termini establit en l'article sèptim de l'Orde ECI/3008/2007, de 12 de setembre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2008.  
I perquè així conste, es firma el present conveni en el lloc i la data de l'encapçalament  
El conseller d'Educació. Alejandro Font de Mora Turón  
El rector de la Universitat d'Alacant. Ignacio Jiménez Raneda  
Annex  
Programa acció tutorial EEES  
D'acord amb la línia d'actuació número 5 recollida en l'article quint de l'Orde ECI/3008/2007, la Universitat d'Alacant proposa desenrotllar l'activitat següent: Disseny i implementació de sistemes de suport i orientació als estudiants una vegada matriculats: Acció tutorial.  
Estructurem la proposta en els epígrafs següents:  
A. Òrgan responsable del programa  
B. Pla d'execució  
C. Pla de Seguiment i Avaluació de Resultats  
D. Recursos sol·licitats  
A. Òrgan responsable del programa   
Òrgan responsable en la Universitat: Vicerectorat de Qualitat i Harmonització Europea- Secretariat d'Estudis.  
Persona responsable: María José Frau. Vicerectora de Qualitat i Harmonització Europea.  
Adreça: Campus de Sant Vicent del Raspeig apt. de correus 99 - E - 03740 ALACANT  
Telèfons: 965 90 37 43  
Fax: 965 90 35 66  
Correu electrònic: qf.vwwudtjn@yi.ul  
B. Pla d'execució  
Descripció detallada de cada una de les accions a dur a terme i la seua temporització   
Fonamentació  
Els futurs títols de grau preveuen un programa formatiu que partix de la idea del procés d'aprenentatge permanent, on la persona necessita ser capaç de manejar el coneixement, posar-lo al dia, seleccionar el que és apropiat per a un determinat context, i comprendre allò que s'ha aprés de tal manera que puga adaptar-se a situacions desconegudes i canviants. Les competències i destreses que haurà de desenrotllar seran distintes enfront de la concepció tradicional del coneixement disciplinar.  
En este context la figura d'un tutor que guie tot el procés és fonamental, en la mesura que la presa de decisions curriculars i la seua orientació en funció del futur laboral de l'alumne necessita un suport constant. L'acció tutorial té com a objectiu guiar l'alumne al llarg del seu procés formatiu en tres direccions bàsiques: Acollida dels alumnes de nou ingrés, suport en l'organització del programa formatiu i de l'aprenentatge per mitjà dels ECTS i finalment, orientació laboral.  
Modalitat de Tutoria Directa  
És la modalitat canònica en què un professor tutor es responsabilitza d'un xicotet grup d'alumnes durant el primer any de la titulació. La novetat que la UA introduïx en este sistema és que, addicionalment a la tutoria personalitzada (individualitzada) en la qual hi ha una comunicació directa entre el professor tutor i cada alumne/a, es pretén emfatitzar la interrelació entre tots els alumnes components del grup. L'alumnat de primer curs necessita construir-se un nínxol social entre iguals, entre companys. Es busca que esta xarxa tutorial propicie la interacció entre els participants de manera que es vagen creant llaços de responsabilitat i compromís entre estos, que puguen romandre al llarg de la titulació. Ens preocupa no sols la dimensió acadèmica dels nostres alumnes sinó també les dimensions personals i socials. Aspectes d'esta educació integral poden veure's beneficiats per este tipus de tutoria, considerada com un procés formatiu complementari en el qual desitgem que molts alumnes puguen veure's immersos.  
Modalitat experimental de Tutoria de Parells  
El punt fort d'esta modalitat és la inexistència d'un tall generacional entre alumnes tutors i alumnes tutoritzats, per la qual cosa les relacions poden ser de gran confiança i l'experiència acadèmica dels alumnes tutors pot ser utilitzada en benefici dels seus tutoritzats.  
Òbviament, és de gran importància la correcta selecció de l'alumne/a tutor/a (nivell de competències personals i socials, sentit de la responsabilitat, compromís amb la tasca, capacitat de comunicació...) així com la formació que rebrà al llarg del procés de tutorització.  
Cada tutor tindrà aproximadament 20 alumnes dins de la seua acció tutorial, alumnes de primer any de carrera (primera matrícula), sent opcional per a l'alumne en anys successius.  
Estructura del programa  
Un/a coordinador/a general del programa  
Un/a coordinador/a per centre  
- Tutors de centre  
Temporització:   
Octubre 2007. Selecció de tutors  
Novembre 2007-juny 2008: seminari  
Febrer 2008: informe parcial per centres  
Juliol 2008: informe final  
C. Pla de seguiment i avaluació de resultats  
Mecanismes i estratègies establides per al seguiment intern del programa   
Definició de funcions i indicadors d'èxit  
Participació en un seminari permanent sobre l'acció tutorial.  
Indicador: haver participat efectivament en el Seminari Permanent d'Acció Tutorial (20h)  
Informació als alumnes sobre aspectes organitzatius i de funcionament de la universitat.   
Indicador: haver realitzat almenys 5 reunions grupals amb els alumnes en els quals es treballen estos aspectes.  
Orientació en situacions de dificultat d'aprenentatge i oferir suport en la trajectòria de l'estudiant.  
Indicador: Haver realitzat tutories personalitzades a demanda dels alumnes. Orientar sobre trajectòries curriculars en funció de l'itinerari personal de cada estudiant. Fixar un horari d'atenció tutorial (1 hora setmanal)   
Orientació sobre mètodes específics d'estudi. Ajudar a la ponderació d'eixides professionals. Valorar el procés tutorial realitzat.   
Indicador: Haver entregat en la data corresponent l'informe d'avaluació del procés tutorial i noves propostes.  
Estratègies d'avaluació i indicadors de qualitat dels resultats del programa (descripció de quins mecanismes d'avaluació s'utilitzaran i definició dels indicadors que s'establiran per a avaluar els resultats obtinguts)  
Els indicadors de qualitat dels resultats del programa es basaran en els paràmetres següents:  
Nombre de professors tutors  
Nombre d'alumnes tutors  
Nombre d'alumnes participants  
Índex de participació en els seminaris  
Estadístiques d'èxit (rendiment i abandonaments) entre els alumnes.  
Qualitat de resultats (portafolis de tutors)  
Valoracions dels participants  
D. Proposta de recursos assignats per acció   
Relació detallada dels costos dels recursos humans sol·licitats  
Ajudes a tutors: 120.000- distribuït entre 200 tutors   
Aproximació: ajuda de 600- per tutoritzar 15/20 alumnes  
Centre Tutors Previsió Pressupost  
 alumnes   
EU INFERMERIA 11 200 6600-  
EU ESTUDIS EMPRESARIALS   
GERMAN BERNACER 11 200 6600-  
EU ÒPTICA I OPTOMETRIA 7 100 4200-  
EU RELACIONS LABORALS 6 90 3600-  
EU TREBALL SOCIAL 10 150 6000-  
ESCOLA POLITÈCNICA SUPERIOR 37 600 22755-  
FACULTAT CC ECONÒMIQUES I   
EMPRESARIALS 30 450 18537-  
FACULTAT CIÈNCIES 16 250 9600-  
FACULTAT DRET 20 300 12201-  
FACULTAT EDUCACIÓ 22 350 13425-  
FACULTAT FILOFILOSOFIA I LLETRES 30 450 18195-  
Totals 698 8467 120000-  
Formació i assessorament a tutors: 12.414 €  
Relació detallada dels costos dels recursos materials sol·licitats  
Els assumix l'UA  
Relació detallada dels costos de mobilitat  
Els assumix l'UA  
Relació detallada dels costos de difusió  
Un volum d'articles de cada facultat: 8.000 €   
Cost total de l'acció  
140.414 €